arnastofnun/IGC-2024 huggingface dataset:
Þingræður haldnar á Alþingi Íslendinga

Frsm. fjh.- og viðskn. (Eyjólfur Konráð Jónsson): Hæstv. forseti. Hv. fjh.- og viðskn. hefur skoðað þetta mál og er sammála um að veita því stuðning sinn, enda er hér um nokkra tollalækkun að ræða á brýnar nauðsynjavörur. Nefndin flytur eina brtt. Hún er um það að á tollnúmeri 70.15.00, sem nú er í 50% tolli, falli tollurinn niður. Hér er einkum um að ræða gler á úr og klukkur og varahluti sem eðlilegt er að fylgi með breytingunum á tollum á úrin. Tekjubreyting ríkissjóðs vegna samþykktar þeirrar tillögu er óveruleg. Hér er um að ræða lítið mál en þó í rétta áttina og ég þarf víst ekki í þessari hv. deild að segja frá mínum skoðunum á hinum gífurlega háu tollum sem eru á ýmsum brýnustu lífsnauðsynjunum. Þeir verða að lækka, og hafa nú verið lækkaðir á s.l. ári nokkuð, en þar þarf auðvitað miklu meira til að koma. Þetta er þó lítið spor í rétta átt. Eins og áður greinir er algjör stuðningur allra nefndarmanna við þetta mál. Að vísu var Sigríður Dúna Kristmundsdóttir fjarverandi og ég náði ekki sambandi við hv. þm., en ég held að ég muni það rétt að hún hafi viljað styðja þetta mál.

Frsm. fjh.- og viðskn. (Eyjólfur Konráð Jónsson): Hæstv. forseti. Hv. fjh.- og viðskn. hefur skoðað þetta mál og er sammála um að veita því stuðning sinn, enda er hér um nokkra tollalækkun að ræða á brýnar nauðsynjavörur. Nefndin flytur eina brtt. Hún er um það að á tollnúmeri 70.15.00, sem nú er í 50% tolli, falli tollurinn niður. Hér er einkum um að ræða gler á úr og klukkur og varahluti sem eðlilegt er að fylgi með breytingunum á tollum á úrin. Tekjubreyting ríkissjóðs vegna samþykktar þeirrar tillögu er óveruleg. Hér er um að ræða lítið mál en þó í rétta áttina og ég þarf víst ekki í þessari hv. deild að segja frá mínum skoðunum á hinum gífurlega háu tollum sem eru á ýmsum brýnustu lífsnauðsynjunum. Þeir verða að lækka, og hafa nú verið lækkaðir á s.l. ári nokkuð, en þar þarf auðvitað miklu meira til að koma. Þetta er þó lítið spor í rétta átt. Eins og áður greinir er algjör stuðningur allra nefndarmanna við þetta mál. Að vísu var Sigríður Dúna Kristmundsdóttir fjarverandi og ég náði ekki sambandi við hv. þm., en ég held að ég muni það rétt að hún hafi viljað styðja þetta mál.
Þingræður haldnar á Alþingi Íslendinga

Frsm. fjh.- og viðskn. (Eyjólfur Konráð Jónsson): Hæstv. forseti. Þetta mál er komið frá Nd. sem gerði á því eina litla breytingu sem ég tel vera til bóta og sama er að segja um aðra þá nefndarmenn í hv. fjh.- og viðskn. sem ég hef getað borið málið undir. Ég held að við hljótum öll að vera sammála um að þessi breyting sé til bóta, en hún er um það að ríkissjóður skuli greiða sveitarfélögum þann hluta persónuafsláttar sem ráðstafað er með ákveðinni dagsetningu eigi síðar en fyrir lok næsta mánaðar eftir eindaga staðgreiðslu opinberra gjalda, sbr. 3. lið. Við leggjum sem sagt til að frv. verði hér og nú samþykkt eins og það kom frá Nd.
Þingræður haldnar á Alþingi Íslendinga



Herra forseti. Á dagskrá þessarar deildar hafa verið í dag og í gær fjölmörg málefni frá stjórnarflokkunum, ríkisstjórninni. Tugir mála hafa farið hér í gegn og verið afgreidd. Meðal þeirra mála hins vegar sem voru til meðferðar í gær var frv. til laga um breytingu á lögum um almannatryggingar sem fór samhljóða í gegnum Ed. og var vísað til hv. heilbr.- og trn. í gær, að ég tel, 76. mál þingsins. Það gerir ráð fyrir því að þær breytingar verði á lögunum um almannatryggingar að Öryrkjabandalagið og Þroskahjálp geti tilnefnt fulltrúa í tryggingaráð. Þetta mál var samhljóða afgreitt í Ed. Nú ber hins vegar svo við að ég sé ekki að þetta mál hafi verið afgreitt frá hv. heilbr.- og trn. g vil spyrja hverju það sæti að þetta mál fæst ekki afgreitt úr þeirri nefnd eða er ætlunin að afgreiða það þaðan í fyrramálið? Þetta er frv. sem hv. 2. þm. Austurl. Helgi Seljan flutti í Ed. og náði þar samhljóða afgreiðslu. Ég vil spyrja hv. formann heilbr.- og trn. og hæstv. forseta þessarar deildar hverju það sæti að það eina þingmannamál sem hefur hlotið þá náð að komast hér inn á dagskrá til einhverrar afgreiðslu síðustu sólarhringa er ekki hér inni. Ef það er ætlun stjórnarmeirihlutans að stoppa þetta mál er eins gott að það komi fram strax. Og það er eins gott að hann komist ekki upp með að læðupokast með afstöðu sína, heldur er eins gott að hún liggi fyrir með formlegum hætti. Ég hef reyndar grun um að formaður tryggingaráðs og formaður þingflokks Sjálfstfl. leggist gegn þessu máli. Ég tel að það sé óhjákvæmilegt nú þegar á þessum næturfundi þegar á að fara að taka hér fyrir 10 stjfrv. til afgreiðslu að upplýsingar um þetta mál liggi fyrir og hver er meiningin varðandi afgreiðslu þess.



Forseti beinir þessum orðum fyrst og fremst til formanns nefndarinnar og gefur hv. 12. þm. Reykv. orðið.



Herra forseti. Samkvæmt þessum upplýsingum geri ég ráð fyrir að heilbr.- og trn. taki málið fyrir í fyrramálið og að hún skili áliti til neðrideildarfundar á morgun þannig að unnt verði að afgreiða málið áður en þinginu verður slitið.



Þetta verður tekið til athugunar af hálfu forseta m.a.
Þingræður haldnar á Alþingi Íslendinga



Frú forseti. Í samræmi við orð mín við 2. umr. þá leyfi ég mér hér með að flytja skriflega brtt. við 3. umr. um það að við 1. gr. frv. bætist ný mgr. er orðist svo: "Heimilt er félmrh. að höfðu samráði við ASÍ, VSÍ og VMSS að setja reglur um að skerða eða hafna lánveitingu úr Byggingasjóði ríkisins ef umsækjandi á íbúð sem talist getur fullnægjandi að dómi húsnæðismálastjórnar. Ráðherra hefur borið það fyrir sig að það fólk sem hér um ræðir hafi það sterk ítök í þeim lífeyrissjóðum sem Húsnæðisstofnun þurfti að semja við að menn gætur verið að hætta á það að lífeyrissjóðirnir drægju kaup sín til baka ef fram á þetta yrði farið. Þeir sem að þessum lífeyrissjóðum standa fullyrða að svo muni ekki vera. Af eðlilegum líffræðilegum ástæðum muni þetta fólk vera í þeim minni hluta í þessum lífeyrissjóðum að það fólk sem á eðlilegan rétt til aðgangs að lánsfé í það miklum meiri hluta af sömu líffræðilegu ástæðum að það sé trúlega auðfengið og auðvelt að semja við lífeyrissjóðina, sérstaklega með tilstyrk þeirra samtaka sem hér er getið í skammstöfunum og eðlilegt er að standi að þessu máli eins og þau stóðu að þessu máli öllu saman í upphafi. Ég trúi því ekki að ekki sér hægt að koma því leiðar með jafnvolgu og loðnu heimildarákvæði og þessu að reynt verði að leiðrétta þetta mál. Því að menn skulu hafa það í huga að ef við ekki gerum það núna, þá valsa þessi lög eða framkvæmd þeirra algjörlega frjálst í eina átta mánuði þangað til þing semur saman aftur og það verður þá búið að dæla trúlega æðimiklu fé úr sjóðum Húsnæðisstofnunar, jafnvel meira fé en menn almennt gera sér grein fyrir, til fólks sem í raun og veru þarf ekkert á því að halda.



Virðulegi forseti. Þar sem Nd. hefur gert mjög miklar breytingar á umferðarlögum og allshn. Ed. þarf að fá ráðrúm til þess að skoða þær breytingar og meta, þá vil ég óska þess við hæstv. forseta að umræðu um umferðarlög verði frestað til morguns þar sem nefndin hefur ekki enn þá haft nægan tíma til þess að kryfja þessi mál til mergjar. Umræðu frestað.
Þingræður haldnar á Alþingi Íslendinga



Hæstvirtur forseti. Eins og fram kemur á nál. leggur félmn. til að þetta frv. um orlof verði samþykkt óbreytt og undir nál. rita allir hv. nefndarmenn. Eins og stendur í grg. með þessu frv. er frv. samið af nefnd sem félmrh. skipaði 11. mars 1983 til þess að endurskoða gildandi reglugerð um orlof nr. 150 frá 1972 og lög um orlof nr. 81 frá 1971, hvort tveggja með síðari breytingum, enda leiddi athugun nefndarinnar í ljós nauðsyn á breytingu laganna. Endurskoðun þessi skyldi sérstaklega taka til þeirra ákvæða er lúta að innheimtu og vörslu orlofsfjár í ljósi þeirrar þróunar er orðið hafði frá setningu umræddra laga og reglugerðarákvæða. Samkvæmt þessu frv. felast meginbreytingarnar í ákvæðum 7. gr. frv. Um þá grein segir svo þar sem vikið er að tillögum umræddrar nefndar sem stóð að samningu frv.: "Tillögur nefndarinnar felast því fyrst og fremst í ákvæðum 7. gr. frv. þar sem gert er ráð fyrir því að við hverja launagreiðslu sé orlofsréttur starfsmanns vegna viðkomandi greiðslutímabils reiknaður út sérstaklega. Þessi réttur verði kauptryggður með því að reikna hann til jafngildis dagvinnustunda á kauptaxta viðkomandi launþega og greiðist út við töku orlofs á því kaupi sem þá gildir. Á hinn bóginn taldi nefndin eðlilegt að tryggja rétt stéttarfélaga til að gera samninga um bankainnheimtu orlofsfjár svo sem nú tíðkast og eru ákvæði þar um í 7. gr. frv." Þetta sem ég hef hér getið um og lesið upp varðandi tillögur nefndarinnar og ákvæði eru um í frv. varðar í raun meginefni þess. Ég geri ráð fyrir að þetta frv. hafi verið kynnt og efni þess í öllum þingflokkum áður en það var lagt fram og sé ekki ástæðu til þess, m.a. af þeim sökum, að fjalla um það frekar. Frv. var flutt, eins og fram kemur, af félmn. Nd. Eins og ég sagði áðan leggur félmn. þessarar hv. deildar til að frv. verði samþykkt óbreytt.
Þingræður haldnar á Alþingi Íslendinga



Ég vil af hálfu okkar alþingismanna þakka hæstv. forseta fyrir hlý orð og góðar óskir okkur til handa. Ég vil einnig þakka honum fyrir skínandi góða og örugga forustu um þingstörfin á þessu kjörtímabili sem nú er á enda, og ég óska honum og fjölskyldu hans alls hins besta í framtíðinni. Ég nota einnig þetta tækifæri til að þakka skrifstofustjóra Alþingis og starfsliði Alþingis öllu fyrir mjög góð störf. Ég bið hv. alþm. að taka undir orð mín með því að rísa úr sætum. - 
            



Gefið hefur verið út svofellt forsetabréf: "Forseti Íslands gjörir kunnugt: Alþingi, 109. löggjafarþing, lýkur störfum í dag, fimmtudaginn 19. mars 1987. Mun ég því slíta Alþingi í dag. Gjört í Reykjavík 19. mars 1987. Vigdís Finnbogadóttir. Steingrímur Hermannsson." Samkvæmt þessu bréfi, sem ég nú hef lesið, lýsi ég yfir því að þessu þingi, sem nú hefur lokið störfum, er slitið. Þau þingslit, sem hér hafa nú farið fram, marka þau tímamót að hér er lokið síðasta þingi fyrir almennar kosningar til Alþingis. Í ávarpi mínu við þingsetningu að loknum alþingiskosningum árið 1983 leiddi ég hugann að hinum mikla áhuga á stjórnmálum sem býr með okkur Íslendingum og ætíð verður svo augljós þegar velja á oddvita fyrir hinar margvíslegustu skoðanir. Vísast er orsökin sú að sakir fámennis lifum við í meira nábýli hvert við annað en víðast á byggðu bóli. Orð og lífsafstaða manna, hvort sem um er að ræða stjórnmál eða önnur mál sem varða þjóðarheill, berast inn á hvert heimili og hvern vinnustað og eru þar vegin og metin. Verk okkar mannanna með metnað kunna að vera heil eða brotin, en að baki þeim öllum liggur skoðun á mannlegri tilveru eins og hún birtist okkur og tjáning einstaklinga og hópa á þeirri sömu tilveru. Sagan samanstendur fyrst og síðast af slíkri tjáningu manna sem uppi eru í samtíðinni hverju sinni, enda verður sagan aðeins tjáð með þeim skýrustu orðum sem tunga okkar hefur að geyma. Ég óska þess að á komandi vikum verði engin þau orð látin falla sem nokkur kunni að iðrast er frá líður því það er aðalsmerki lýðræðisins að virða allar skoðanir og ómetanleg forréttindi eru það í viðsjárverðum heimi að mega tjá hvaða skoðun sem er. En hvenær sem upp er staðið verðum við að geta lifað í sátt og samlyndi einmitt til að varðveita hið verðmæta lýðræði. Ég þakka alþingismönnum öllum ágæt kynni og gott samstarf og óska þeim og fjölskyldum þeirra farsældar og heilla. Farsæld hvers og eins er farsæld okkar allra. Ég bið alþingismenn að rísa úr sætum og minnast fósturjarðarinnar, Íslands. Þingheimur stóð upp og forsrh., Steingrímur Hermannsson, mælti: "Heill forseta vorum og fósturjörð. Ísland lifi." Tóku þingmenn undir þau orð með ferföldu húrrahrópi. Var síðan af þingi gengið. 1
Þingræður haldnar á Alþingi Íslendinga



Virðulegi forseti. Eins og fram kemur í nál. meiri hl. samgn. Nd. Alþingis sá Nd. sér ekki fært að fallast á afgreiðslu deildarinnar á frv. til laga um skipulag á fólksflutningum. Óformlega hafa samgöngunefndarmenn fjallað um þessa breytingu, a.m.k. flestir hverjir, og tóku reyndar þátt í þessari umfjöllun óformlega í gær þannig að við mælum með því að frv. verði samþ. eins og það kemur nú frá Nd.



Þar sem nú er að ljúka seinasta fundi hv. Ed. á þessu þingi vil ég þakka ykkur öllum, hv. þingdeildarmenn, fyrir samstarfið sem hefur verið sérstaklega ánægjulegt og gott í alla staði. Mér hefur sem forseta þessarar hv. deildar verið sýnt mikið umburðarlyndi og tillitssemi í hvívetna. Ég vil einnig sérstaklega þakka skrifstofustjóra Alþingis og starfsfólki öllu fyrir alla aðstoð og ánægjulegt samstarf. Jafnframt færi ég varaforsetum og skrifurum deildarinnar þakkir fyrir þeirra störf og góða aðstoð. Nú erum við ekki aðeins að ljúka þessu þingi, heldur er komið að lokum þessa kjörtímabils. Kosningabaráttan er fram undan og mörg okkar stefna hingað aftur en fyrir liggur að nokkrir hv. þingdeildarmenn verða ekki í kjöri og ég þykist viss um að ég mæli fyrir hönd okkar allra þingdeildarmanna þegar ég flyt þeim sérstakar þakkir fyrir ánægjulegt samstarf og mjög góð kynni. Ég lýk svo þessum orðum mínum með því að óska öllum utanbæjarmönnum góðrar heimferðar og heimkomu og ykkur öllum allra heilla í störfum sem nú bíða.



Virðulegi forseti. Fyrir hönd okkar þingdeildarmanna vil ég þakka forseta fyrir góðar óskir í okkar garð. Ég vil líka sérstaklega þakka forseta ánægjulegt samstarf í hvívetna, umburðarlyndi og góða og röggsama fundarstjórn ævinlega. Ég hygg að okkur hafi verið ljúft að láta að hennar stjórn. Ég tek undir óskir forseta og þakkir til starfsliðs þingsins og skrifstofustjóra fyrir vel unnin störf þessa síðustu daga þar sem mikið mæðir á öllum. Ég ítreka enn að nýju góðar óskir okkar allra og þakkir til forseta nú þegar lýkur þessu kjörtímabili og ég færi henni og fjölskyldu hennar bestu óskir um leið og við þökkum samstarfið. Ég vil biðja hv. þingdeildarmenn að staðfesta þessar óskir mínar og þessi orð til virðulegs forseta okkar með því að rísa úr sætum. - Deildarmenn risu úr sætum.



Ég þakka hv. 5. landsk. þm. fyrir góðar óskir og hlýjar í minn garð og fjölskyldu minnar og hv. þingdeildarmönnum fyrir að taka undir þær óskir. Ég ítreka allar heillaóskir til ykkar allra. Fleira liggur þá ekki fyrir þessum fundi. - Fundinum er slitið.
Þingræður haldnar á Alþingi Íslendinga



Ég þakka hæstv. aldursforseta fyrir hlý orð og árnaðaróskir í minn garð. Enn fremur þakka ég hv. þingdeildarmönnum fyrir það traust sem þeir hafa sýnt mér. Ég vænti þess að við munum eiga gott samstarf á því kjörtímabili sem nú fer í hönd. Hinn kjörni fyrri varaforseti lét fara fram kosningu annars varaforseta deildarinnar. Kosningu hlaut Salome Þorkelsdóttir, 6. þm. Reykn., með 17 atkv., en 1 seðill var auður. Þessu næst voru kosnir skrifarar deildarinnar að viðhafðri hlutfallskosningu. Fram kom einn listi sem á voru EgJ og VS. - Samkvæmt því lýsti forseti yfir að kosin væru án atkvæðagreiðslu: Egill Jónsson, 5. þm. Austurl., og Valgerður Sverrisdóttir, 5. þm. Norðurl. e.
Þingræður haldnar á Alþingi Íslendinga



Herra forseti. Kjörbréfanefnd hefur haft til athugunar kjörbréf Birgis Dýrfjörð, 1. varamanns Alþfl. í Norðurlandskjördæmi vestra, en vegna fjarveru Jóns Sæmundar Sigurjónssonar, hv. 5. þm. kjördæmisins, er óskað eftir að Birgir Dýrfjörð taki sæti á Alþingi. Kjörbréfanefnd leggur til einróma að kjörbréfið verði samþykkt. Þá hefur nefndin einnig haft til athugunar kjörbréf Jóns Magnússonar sem er 2. varamaður Sjálfstfl. í Reykjavík. Óskað er eftir að hann taki sæti á Alþingi vegna fjarveru hæstv. iðnrh. Friðriks Sophussonar, 1. þm. Reykv. Fyrir liggur yfirlýsing frá Sólveigu Pétursdóttur, 1. varamanni Sjálfstfl. í Reykjavík, um að hún geti ekki tekið sæti á þinginu vegna þess að hún dvelur erlendis. Kjörbréfanefnd leggur einnig til að þetta kjörbréf verði samþykkt.
Þingræður haldnar á Alþingi Íslendinga



Hv. deildarmenn. Þar sem þetta er fyrsti fundur í deildinni sem ég sit síðan ég var kjörinn forseti þessarar hv. deildar vil ég nota tækifærið og þakka það traust sem mér hefur verið sýnt með kjöri mínu. Ég óska eftir góðu samstarfi og samvinnu við hv. deildarmenn og mun gera mitt til þess að svo geti orðið. Forseti tók eina dagskrármálið af dagskrá.
Þingræður haldnar á Alþingi Íslendinga



Herra forseti. Kjörbréfanefnd hefur haft til athugunar kjörbréf Sólveigar Pétursdóttur lögfræðings, sem er 1. varamaður Sjálfstfl. í Reykjavíkurkjördæmi, en óskað er eftir að hún taki sæti á þingi í fjarveru Guðmundar H. Garðarssonar, 14. þm. Reykv. Nefndin leggur til að kjörbréfið verði samþykkt. Þá hefur kjörbréfanefnd einnig haft til athugunar kjörbréf Maríu E. Ingvadóttur viðskiptafræðings, sem er 3. varamaður Sjálfstfl. í Reykjavíkurkjördæmi, en það er óskað eftir að hún taki sæti á Alþingi í fjarveru Birgis Ísl. Gunnarssonar menntmrh., 2. þm. Reykv. Kjörbréfanefnd leggur einnig til að þetta kjörbréf verði samþykkt.



Sólveig Pétursdóttir og María E. Ingvadóttir hafa unnið drengskaparheit að stjórnarskránni og eru þær boðnar velkomnar til starfa á Alþingi.
Þingræður haldnar á Alþingi Íslendinga



Herra forseti. Kjörbréfanefnd hefur farið yfir bréf frá Ásmundi Stefánssyni, 1. varamanni Alþb. í Reykjavík, þar sem hann skýrir frá því að vegna anna þurfi hann að hverfa af þingi og óskar eftir því að 2. varamaður Alþb. í Reykjavík, Álfheiður Ingadóttir, taki sæti á Alþingi í hans stað. Þá hefur kjörbréfanefnd farið yfir kjörbréf Álfheiðar Ingadóttur, 2. varamanns Alþb. í Reykjavík, og sér ekkert athugavert við það og leggur til að það verði samþykkt.
Þingræður haldnar á Alþingi Íslendinga



Herra forseti. Kjörbréfanefnd hefur athugað kjörbréf Benedikts Bogasonar, 1. varamanns Borgarafl. í Reykjavíkurkjördæmi, en óskað er eftir að hann taki sæti á Alþingi í forföllum Alberts Guðmundssonar, hv. 5. þm. Reykv. Kjörbréfanefnd leggur til að kjörbréfið verði samþykkt. Þá hefur nefndin einnig haft til athugunar kjörbréf Níelsar Árna Lund, 1. varamanns Framsfl. í Reykjaneskjördæmi, en óskað er eftir að hann taki sæti á Alþingi í fjarveru Steingríms Hermannssonar, hæstv. utanrrh. og 3. þm. Reykn. Kjörbréfanefnd leggur einnig til að það kjörbréf verði samþykkt.
Þingræður haldnar á Alþingi Íslendinga



Herra forseti. Ég mæli fyrir þeirri till. til þál. frá utanrmn. sem ég nú mun lesa, með leyfi forseta: "Tillaga til þingsályktunar um leiðtogafund stórveldanna frá utanríkismálanefnd. Alþingi ályktar að senda Ronald Reagan, forseta Bandaríkjanna, og Mikhaíl Gorbatsjov, aðalritara miðstjórnar sovéska kommúnistaflokksins, heillaóskir í tilefni samnings um afvopnunarmál sem þeir hafa undirritað. Alþingi lætur í ljós þá von að áfanginn, sem náðist á fundi þeirra í Reykjavík, beri ríkulegan ávöxt í viðræðum þeim, sem nú eru að hefjast, og þær stuðli að varanlegum friði." Utanrmn. hefur á fundi sínum í dag orðið sammála um að flytja till. þá til ályktunar Alþingis sem ég nú hef gert grein fyrir og hefur haft samráð við alla þingflokka um efni hennar og form.
Þingræður haldnar á Alþingi Íslendinga



Herra forseti. Ég hef leyft mér að flytja brtt. við 3. umr. Það var ekki hægt að flytja hana fyrr þar sem svo stutt er á milli umræðna. Það eru ýmsar ástæður fyrir því að ég flyt till. Í fyrsta lagi er alveg óþarfi að senda mönnum bréf um hvenær þeir fái lán. Þeir fá bréf sem fá ekki lán og ef þetta er auglýst með almennri auglýsingu vita menn alveg að hverju þeir ganga. Það er miklu minni vinna hjá húsnæðismálastjórn að haga vinnubrögðum þannig. En aðalástæðan er sú að komið hefur í ljós að ef menn eru með lánsloforð í höndum hafa þeir getað fengið lán eða raunar framselt slíkt loforð. Í vaxandi verðbólgu með vaxandi vöxtum er verið að stefna þessu fólki þannig að það verður gjaldþrota líkt og fólkið varð sem keypti á árunum 1980–1985. Við höfum horft upp á að margir einstaklingar hafa látið sitt lánsloforð með miklum afföllum. Þar af leiðir að það verður að koma í veg fyrir þetta. Ég veit að þetta verður fellt hér, en þá ber hæstv. ríkisstjórn enn þá þyngri ábyrgð á hvernig fer þar sem aðvörunarorð og tillaga hafa verið flutt hér í hv. deild. Ég ætla ekki að lengja umræðurnar. Það er ekki vani minn að tefja umræður. Ég held að þetta sé alveg nógu skýrt að öðru leyti en því að ég ætla, með leyfi forseta, að lesa tillöguna þó að það sé búið að dreifa henni hér. Þessi till. er við 2. gr. 3. málsl. orðist svo: "Húsnæðisstofnun skal eigi síðar en einu ári áður en fyrsti hluti láns kemur til afgreiðslu tilkynna með almennri auglýsingu um afgreiðslu lána sem sótt hefur verið um innan ákveðinna tímamarka, og skal í auglýsingunni birta þau skilyrði sem umsækjendur þurfa að uppfylla til að fá lán sín afgreidd." Málið er að þeir sem sækja um í desember í ár hefðu átt að sjá auglýsingu í dagblöðum ef þeir ættu von á láni í desember 1988. Þetta er að mínu mati alveg nægjanlegt. Með því fyrirkomulagi sem nú er eru menn sífellt að hringja í húsnæðismálastjórn hvort eð er til að vita hvenær þeir fá lán og kann að vera að það aukist eitthvað. En með þessu eina móti er hægt að koma í veg fyrir að menn láti lánsloforð fara í hendur t.d. gráa markaðarins eða veðdeildar bankanna með miklum afföllum eins og við horfum nú upp á.
Þingræður haldnar á Alþingi Íslendinga



Herra forseti. Menntmn. hefur fjallað um frv. til l. um breytingu á lögum um Vísindaráð og Vísindasjóð. Hér er um að ræða frv. til staðfestingar brbl. sem út voru gefin með breytingu á gildistökuákvæði. Nefndin leggur einróma til að frv. verði samþykkt.



Herra forseti. Menntmn. þessarar hv. deildar hefur fjallað um frv. til l. um bann við ofbeldiskvikmyndum. Málalyktir í nefndinni urðu þær að nefndin leggur til breytingu á frv. þar sem frá því hefur verið greint að þetta frv. sé í endurskoðun í menntmrn. Því leggur nefndin til að lög þessi öðlist þegar gildi og gildi til ársloka 1988, en áður en sá tími rennur upp verður væntanlega búið að leggja hér fram og afgreiða endurskoðað frv. um þetta efni. Nefndin leggur einróma til að frv. verði samþykkt með brtt. á þskj. 291.



Herra forseti. Ég vil koma hér upp til að fagna þessari jákvæðu afgreiðslu nefndarinnar og vona að þetta frv. nái fram að ganga og verði að lögum fyrir jól.



Hæstv. forseti. Ég mæli fyrir áliti allshn. um frv. til l. um veitingu ríkisborgararéttar. Að fengnum tillögum hæstv. dómsmrh. verða á þessu þingi flutt tvö frumvörp um ríkisborgararétt, þetta og annað fyrir vorið. Nefndarmenn eru sammála um að þetta sé betra fyrirkomulag en að afgreiða þessi persónubundnu mál einungis einu sinni á ári. Það var haft sama vinnulag sem áður, þ.e. undirnefnd beggja allshn. hefur skoðað fram komnar umsóknir í samráði við Ólaf Ólafsson, fulltrúa á skrifstofu Alþingis, en hann hefur langa reynslu í þessum málum. Á þskj. 287 er flutt brtt. við frv. frá nefndinni og er það listi yfir 31 einstakling sem nefndin mælir með að öðlist íslenskan ríkisborgararétt. Það eru í frv. 18 nöfn og 13 nöfnum hefur nefndin bætt við. Með þessari brtt. leggur nefndin til að frv. verði samþykkt.
Þingræður haldnar á Alþingi Íslendinga



Frú forseti. Áður en lengra er haldið þá vil ég lata sérstaka ánægju í ljós yfir góðri stjórn deildarinnar í dag og ánægju yfir þeim forsetum sem hér hafa verið og stjórnað deildinni af mikilli röggsemi.



Forseti þakkar fyrir hlý orð í garð þeirra sem hafa farið með stjórn fundanna í dag.